3. ΠΡΑΞΙΣ ΝΟΜΟΘΕΤΙΚΟΥ  ΠΕΡΙΕΧΟΜΕΝΟΥ της 4/4 Μαρτ. 1980 (ΦΕΚ Α΄52) Περί του ωραρίου των απασχολουμένων εις υπηρεσίας του Δημοσίου κλπ. λειτουργούσας επί 24ώρου βάσεως ή υπό την μορφήν εργοστασίου ή εργοταξίου ή συνεργείου, ή εις εργασίας υπαίθρου. Έχοντες υπ’ όψει: 1.Τας διατάξεις του άρθρ.44 παρ.1 του Συντάγματος. 2.Την ανακύψασαν έκτακτον, εξαιρετικώς επείγουσαν και απρόβλεπτον ανάγκην καθορισμού του χρόνου εργασίας των απασχολουμένων εις υπηρεσίας (του Δημοσίου κλπ. λειτουργούσας επί 24ώρου βάσεως ή υπό την μορφήν εργοστασίου ή εργοταξίου ή συνεργείου, ή εις εργασίας υπαίθρου) προς αποτροπήν σοβαρωτάτου κινδύνου εις την οικονομίαν του τόπου, εκ του ενδεχομένου της εφαρμογής και επί των εργατοϋπαλλήλων τούτων του ωραρίου όπερ ισχύει επί των πολιτικών διοικητικών υπαλλήλων του Κράτους, κατά παρανόησιν της θεσπισθείσης διατάξεως διά τους προσλαμβανομένους γενικώς κατ’ εφαρμογήν του κεφαλ. Γ΄, του Νόμ. 993/1979, ήτις, εν όψει των υφισταμένων σήμερον ειδικών συνθηκών εις την προσπάθειαν της παραγωγής, δεν επιτρέπεται να εφαρμοσθή, εις την περίπτωσιν ταύτην, ουδ’ επ’ ελάχιστον χρονικόν διάστημα. 3.Την δυσχέρειαν εκδόσεως νόμου εντός βραχέος χρόνου, ως επιβάλλεται κατά την συνήθη διαδικασίαν, προτάσει του Υπουργικού Συμβουλίου, αποφασίζομεν: Άρθρον μόνον.-1.Χρόνος εργασίας του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεωςς και των νομικών προσώπων δημοσίου δικαίου, του διεπομένου υπό των διατάξεων του κεφαλ. Γ΄, του Νόμ. 993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και των λοιπών νομικών προσώπων δημοσίου δικαίου» και απασχολουμένου εις υπηρεσίας, λειτουργούσας επί 24ώρου βάσεως ή υπό την μορφήν εργοστασίου ή εργοταξίου ή συνεργείου, ή εις εργασίας υπαίθρου, ορίζεται ο προβλεπόμενος υπό των διατάξεων της εργατικής νομοθεσίας. 2.Ωράρια εβδομαδιαίας εργασίας ισχύοντα ή εφαρμοζόμενα μέχρι της ενάρξεως της ισχύος του Νόμ. 993/1979, βραχύτερα των υπό της παρ.1 του άρθρ.6 της υπ’ αριθ. 6/79 της αποφάσεως του Δ.Δ.Δ.Δ. Αθηνών, κηρυχθείσης εκτελεστής διά της υπ’ αριθ. 11282/23.2.1979 αποφάσεως του Υπουργού Εργασίας, δεν θίγονται διά του παρόντος. 3.Η ισχύς της παρούσης άρχεται από της 22ας Φεβρ. 1980, υποβληθήσεται δε εις την Βουλήν προς κύρωσιν. 